
Narvas Kangelaste prospekt 10e asuva maa-ala osa 
tasuta kasutusse andmine (Narva linn, Kangelaste prospekt 12 korteriühistu)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Narva linn, Kangelaste prospekt 12 korteriühistu, registrikood 80175498, (edaspidi ka KÜ) taotlus, milles palutakse anda määramatuks ajaks tasuta kasutusse Narvas Kangelaste prospekt 10e (katastritunnus 51102:001:0113, elamumaa 100%) asuva maa-ala osa üldpindalaga 80,0 m² korteriühistu elanikele parkimiseks. 
Maa-ala osa tasuta kasutamise lepingu nr 1/706 alusel kasutab ka korteriühistu Narvas Kangelaste prospekt 10e (katastritunnus 51102:001:0113, elamumaa 100%) asuvat maa-ala osa üldpindalaga 160,0 m² majaelanikele parklana.
Taotlus põhjendatakse KÜ elanikele lisaparkimiskohtade vajadusega. 
Narva linn, Kangelaste prospekt 12 korteriühistu esitas Narva Linnavalitsuse Linnamajandusametile võrguettevõtete VKG Elektrivõrgud OÜ ja AS Narva Soojusvõrk vajalikud kooskõlastused.
Narva linn, Kangelaste prospekt 12 korteriühistu taotlust arutati Narva Linnavalitsuse linnavarakomisjoni koosolekul 27.07.2022. a (protokoll nr 3.1-6/13-2022), kus võeti vastu järgmise otsuse:

5.1. Nõustuda Narva linn, Kangelaste prospekt 12 korteriühistu, registrikood 10093801, taotlusega ning anda Narva linn, Kangelaste prospekt 12 korteriühistule määramatuks ajaks tasuta kasutusse Narvas Kangelaste prospekt 10e (katastritunnus 51102:001:0113, elamumaa 100%) asuva maa-ala osa üldpindalaga 80,0 m² korteriühistuelanikele parkla ehitamiseks.

5.2. Narva Linnavalitsuse Linnamajandusametil esitada punktis 5.1. nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 punktis 6 sätestatu alusel võib linna omandis olevad maa-alad anda tasuta kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks linnavalitsuse korraldusega. 

3. OTSUS

3.1.
Anda Narva linn, Kangelaste prospekt 12 korteriühistule määramatuks ajaks tasuta kasutusse Narvas Kangelaste prospekt 10e (katastritunnus 51102:001:0113, elamumaa 100%) (lisa 1) asuva maa-ala osa üldpindalaga 80,0 m² korteriühistuelanikele parkla ehitamiseks.
3.2.
Narva Linnavalitsuse Linnamajandusametil sõlmida Narva linn, Kangelaste prospekt 12 korteriühistuga punktis 3.1. nimetatud linnavara tasuta kasutamise leping.

4. RAKENDUSSÄTTED
4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks Narva linn, Kangelaste prospekt 12 korteriühistule.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

